Komission tiedonanto neuvostolle ja Euroopan parlamentille - Rahoitusnäkymien tekninen mukautus vuodeksi 2003 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) /* KOM/2002/0086 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE - Rahoitusnäkymien tekninen mukautus vuodeksi 2003 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) 1. Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyyn toimielinten väliseen sopimukseen (AII) [1] sisältyy taulukko EU:n 15:n jäsenvaltion rahoitusnäkymistä (liite I) ja 21 jäsenvaltion viitteellinen rahoituskehys (liite II), joka perustuu olettamukseen, että unioni laajentuu kuudella uudella jäsenvaltiolla (Kypros, Puola, Slovenia Tsekin tasavalta, Unkari ja Viro) vuodesta 2002. [1] EYVL C 172, 18. kesäkuuta 1999, s. 1. Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin Euroopan unionin BKTL:n ja hintojen muutosten mukaisesti. Tämän tiedonannon tavoitteena on esittää budjettivallan käyttäjälle tulos vuotta 2003 koskevasta rahoitusnäkymien teknisestä mukautuksesta. 2. Liitteenä olevissa taulukoissa 1 ja 2 esitetään 15 jäsenvaltion rahoitusnäkymät ja 21 jäsenvaltion rahoituskehys mukautettuna vuoden 2003 hintoihin. 2.1. Omien varojen enimmäismäärä Euroopan yhteisöjen omista varoista 29 päivänä syyskuuta 2000 tehty neuvoston päätös [2] tulee voimaan sen jälkeen kun jäsenvaltioiden parlamentit ovat ratifioineet sen. Ratifiointimenettelyt saataneen päätökseen vuoden 2002 alussa. Päätös tulee voimaan takautuvasti 1. tammikuuta 2002 (osa määräyksistä 1. tammikuuta 2001). [2] Neuvoston päätös, tehty 29 päivänä syyskuuta 2000, Euroopan yhteisöjen omista varoista (2000/597/EY, Euratom), EYVL L 253, 7.10.2000, s. 42. Päätöksessä määrätään, että käsite bruttokansantulo (BKTL) on määriteltävä siten, että se on tässä yhteydessä yhdenmukainen bruttokansantulon (englanninkielinen termi GNI) kanssa, sellaisena kuin komissio sen laskee EKT-95:tä [3] sovellettaessa. Päätöksessä vahvistetaan myös, että prosenttiosuutena bruttokansantulosta ilmaistua omien varojen enimmäismäärää on mukautettava siten, että EKT-95:n mukaisen laskutoimituksen jälkeen yhteisöjen käytettävissä olevien varojen määrä säilyy muuttumattomana. Päätöksen määräysten mukaisesti komissio teki mukautuksen joulukuussa 2001 ja on ilmoittanut sen tuloksista budjettivallan käyttäjälle [4]. Kun omien varojen enimmäismäärä aiemmin oli 1,27 prosenttia 15 jäsenvaltion BKTL:sta, se on nyt 1,24 prosenttia 15 jäsenvaltion BKTL:sta. [3] Neuvoston asetus (EY) N:o 2223/96, annettu 25 päivänä kesäkuuta 1996, Euroopan kansantalouden tilinpito- ja aluetilinpitojärjestelmästä yhteisössä, EYVL L 310, 30.11.1996. [4] Komission tiedonanto neuvostolle ja parlamentille - Omien varojen ja maksusitoumusmäärärahojen enimmäismäärien mukauttaminen päätöksen 2000/597/EY, Euratom voimaantulon johdosta, ks. KOM(2001) 801 lopullinen, 28.12.2001. Selvyyden vuoksi taulukoissa 1 ja 2 esitetään vuodeksi 2003 tehtyyn tekniseen mukautukseen perustuvat tiedot sekä EKT:n toisen laitoksen että uuden järjestelmän (EKT-95) mukaisesti. 2.2. Taulukko 15 jäsenvaltion rahoitusnäkymistä Maksusitoumuksiin käytettävien määrärahojen yhteenlaskettu enimmäismäärä vuonna 2003 on 102,145 miljardia euroa eli 1,07 prosenttia BKTL:sta. Maksumääräyksiin käytettävien määrärahojen yhteenlaskettu enimmäismäärä EU:n viidessätoista jäsenvaltiossa on vastaavasti 102,767 miljardia euroa eli 1,08 prosenttia BKTL:sta. Liittymiseen tarkoitetut määrät mukaan luettuina maksumääräyksiin käytettävien määrärahojen yhteenlaskettu enimmäismäärä on 110,033 miljardia euroa (1,16 % EU:n 15 jäsenvaltion BKTL:sta), mikä jättää tämänhetkisten talousennusteiden perusteella maksumääräyksiin käytettävien määrärahojen enimmäismäärän ja omien varojen enimmäismäärän välille 7,849 miljardin euron marginaalin. Varainhoitovuosia 2000, 2001 ja 2002 koskeva marginaali on saatettu ajan tasalle aiempiin teknisiin mukautuksiin nähden BKTL:a koskevien viimeisimpien arvioiden perusteella, jotta eri vuosien lukuja voidaan vertailla keskenään. Sekä maksusitoumus- että maksumäärärahoja koskevat enimmäismäärät sen sijaan säilyvät ennallaan, eli aiempien teknisten mukautusten tasolla. 2.3. EU:n 21 jäsenvaltion rahoituskehys Koska näiden kuuden ehdokasmaan maakohtaisesta BKTL:sta ei ole saatavilla arviota, niiden osalta on käytetty BKT:n indikaattoria, joka perustuu tuoreimpiin tietoihin ja ennusteisiin. Kyseisten maiden yhteenlasketun BKT:n on arvioitu olevan 402 miljardia euroa vuonna 2003. 3. Taulukossa 3 esitetään teknisessä mukautuksessa käytetyt makrotaloudelliset luvut. Ne perustuvat Eurostatin tietoihin sekä komission ja kansallisten asiantuntijoiden laatimiin tuoreimpiin ennusteisiin (syksyn 2001 talousarvioennusteet). Tiedot ja ennusteet perustuvat Euroopan kansantalouden tilinpitojärjestelmään, joka uudistettiin vuonna 1995 (EKT-95). 4. Mukautuksen laskemiseksi rahoitusnäkymiä koskevassa (vuoden 1999 hintoina laaditussa) taulukossa käytettiin - 8,243 prosentin kumulatiivista deflaattoria otsakkeen 1 enimmäismäärän osalta vuosina 2000-2003 ja otsakkeen 2 osalta laskettaessa rakennerahastoja koskevaa määrää toimielinten sopimuksen 15 kohdan mukaisesti (kiinteä 2 prosentin vuotuinen korotus). - Euromääräisen BKTL:n kumulatiivista deflaattoria vuosien 2000-2003 osalta (8,56 prosenttia) muihin enimmäismääriin (efektiivinen deflaattori). - Berliinissä maaliskuussa 1999 kokoontuneen Eurooppa-neuvoston esittämien rahoitusnäkymien mukaisesti rahoitusvaraus poistetaan vuodesta 2003 alkaen. Maksujen mukautus perustuu arvioihin siitä, kuinka paljon maksumääräyksiin käytettäviä määrärahoja oli käytetty eri otsakkeissa rahoitusnäkymiä koskevan taulukon laatimishetkellä (vuoden 1999 hintoina): Seuraavassa taulukossa esitetään yksityiskohtaisesti laskutapa: >TAULUKON PAIKKA> Liittymiseen osoitettuja otsakkeen 1 maksumääräyksiin käytettäviä määrärahoja on mukautettu 8,243 prosentin kumulatiivisen deflaattorin perusteella. Kohdassa "Muut menot" on rakennetoimiin liittyvät maksut, joihin käytetään 8,243 prosentin kumulatiivista deflaattoria, erotettu otsakkeisiin 3 ja 5 kuuluvista maksuista, joiden kumulatiivinen deflaattori on 8,5569 prosenttia. Viitteellistä taulukkoa 21 jäsenvaltion rahoituskehyksestä (vrt. taulukko 2) on muutettu saman periaatteen mukaisesti. Otsakkeen 8 "Laajentuminen" maksusitoumuksiin käytettävistä määrärahoista maatalouteen ja rakennerahastoihin osoitettuja määrärahoja on mukautettu 8,243 prosentin kumulatiivisen deflaattorin perusteella, ja sisäisiin politiikkoihin ja hallintoon osoitettuja määrärahoja on mukautettu 8,5569 prosentin kumulatiivisen deflaattorin perusteella. Otsakkeen 8 määrärahoja on mukautettu saman laskutavan mukaisesti kuin rahoitusnäkymien taulukossa liittymistä varten käytettäviä maksumäärärahoja. 5. Maatalouden menolinjaus on laskettu talousarviota koskevasta kurinalaisuudesta annetun neuvoston uuden asetuksen [5] 3 artiklan mukaisesti (vrt. taulukko 4) [5] Neuvoston asetus (EY) N:o 2040/2000, annettu 26 päivänä syyskuuta 2000, EYVL L 224, 29.9.2000, s. 27. Sokerin ja isoglukoosin tuotantomaksuja, elintarvikeavusta maksettavia korvauksia ja AKT-sokerista maksettavia korvauksia koskevat määrät perustuvat vuoden 2002 talousarvioon otettuihin määriin ja niissä on otettu huomioon vuonna 2001 hyväksytty sokerin yhteisen markkinajärjestelyn uudistus. Talousarvion kurinalaisuudesta tehdyn päätöksen mukaisesti maatalouden menolinjauksen lopullinen taso vahvistetaan näiden määrien osalta alustavassa talousarvioesityksessä vuodelle 2003. Maatalouden menolinjaukseksi on vahvistettu väliaikaisesti 52,177 miljardia euroa vuonna 2003 [6]. [6] Menojen kokonaismäärään nähden jää siis 2,038 miljardin euron marginaali, joka sisällytetään talousarviota koskevasta kurinalaisuudesta annetun asetuksen mukaan maatalouden menolinjaukseen (otsake 1, liittymistä valmistelevaa tukea koskevan otsakkeen 7 osa "maatalous", liittymiseen käytettävät maatalousmäärärahat). 6. Rahoitusnäkymien taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, enintään 1,1 miljardia euroa (vuoden 1999 hintoina) vuosina 2000-2006. Kuten vuoden 2000 teknistä mukautusta koskevassa komission tiedonannossa [7] todettiin, tätä määräystä on tulkittava niin, että se asettaa kaksinkertaisen rajoituksen eläkemenoista tehtäviin vähennyksiin otsakkeen enimmäismäärää sovellettaessa: [7] SEC(1999) 847 lopullinen, kohta 6. - tämä määrä ei saa minään vuonna ylittää niiden eläkemaksujen määrää, jotka otetaan talousarvioon tuloina. Vuonna 2003 näiden maksujen arvioidaan tässä vaiheessa [8] olevan 178 miljoonaa euroa eli 163 miljoonaa euroa vuoden 1999 hintoina, kun käytetään otsakkeen enimmäismäärän mukauttamiseen vahvistettua 8,5569 prosentin kumulatiivista deflaattoria. [8] Vuoden 2002 talousarvioon otettuihin eläkemaksujen määriin (175 mrd. euroa) sovelletaan vuoden 2003 deflaattoria. - näiden vähennysten yhteenlaskettu kokonaismäärä vuosina 2000-2006 saa olla enintään 1,1 miljardia euroa vuoden 1999 hintoina eli vuosittain keskimäärin 157 miljoonaa euroa (170 miljoonaa euroa vuoden 2003 hintoina). Koska hallintomenot ovat yleensä toistuvia ja jotta vältettäisiin kuluttamasta marginaalia liikaa kauden alussa, olisi joka vuosi pitäydyttävä alimmassa enimmäismäärässä eli vuonna 2003 enintään 170 miljoonassa eurossa käypinä hintoina. 7. Toimielinten sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1-5.3. Ne koskevat EKR:aa, EHTY:n toimintatalousarviota ja omien varojen rakennetta. 8. Toimielinten sopimuksen 16-18 kohdan mukaisesti komissio tekee budjettivallan käyttäjälle ehdotuksen rahoitusnäkymien mukauttamiseksi täytäntöönpanoedellytyksiin heti kun tiedot varainhoitovuoden 2001 talousarvion toteuttamisesta on saatu (helmikuun puolivälissä 2002). >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>